
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1451 


ΑΠΟΦΑΣΕΙΣ 

Αριθμ. Δ.Α.Ε.Φ.Κ.-Κ.Ε./ 1836/Α325 

Οριοθέτηση περιοχών και χορήγηση στεγαστι- 
κής συνδρομής για την αποκατάσταση των ζη¬ 
μιών σε κτίρια (εκτός κτιρίων που ανήκουν σε 
επιχειρήσεις), από τη χαλαζόπτωση της 27ης Ιου¬ 
λίου 2017, σε περιοχές του Δήμου Ορεστιάδας 
της Περιφερειακής Ενότητας Έβρου, της Περιφέ¬ 
ρειας Ανατολικής Μακεδονίας και Θράκης. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ - 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ- 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της από 28.07.1978 Πράξης Νομοθε¬ 
τικού Περιεχομένου του Προέδρου της Δημοκρατίας 
«περί αποκαταστάσεως ζημιών έκτων σεισμών 1978 εις 
περιοχή Βορείου Ελλάδος κ.λπ. και ρυθμίσεως ετέρων 
συναφών θεμάτων» που κυρώθηκε, τροποποιήθηκε και 
συμπληρώθηκε με τον ν. 867/1979 (Α' 24), καθώς και το 
άρθρο 10 του ν. 2576/1998 (Α' 25), όπως τροποποιήθη¬ 
κε με το άρθρο 84 του ν. 4313/2014 (Α' 261), βάσει του 
οποίου εκδίδεται η παρούσα απόφαση. 

2. Τις διατάξεις του άρθρου 2 της από 26.03.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1981» που κυρώθηκε με το άρθρο πρώτο του 
ν. 1190/1981 (Α' 203) καθώς και τις διατάξειςτου άρθρου 
πέμπτου του ν. 1190/1981 (Α' 203) όπως τροποποιήθηκε 
και συμπληρώθηκε με το άρθρο 1, παρ. 42 και 43 του 
ν. 2412/1996 «Μεταφορά αρμοδιοτήτων από το Υπουρ¬ 
γικό Συμβούλιο σε άλλα Κυβερνητικά όργανα και άλλες 
διατάξεις» (Α' 123). 

3. Τις διατάξειςτου ν. 128/1975 (Α' 178) «περίτροπο- 
ποιήσεως και συμπληρώσεως διατάξεων τινών αναφε- 
ρομένων εις την λειτουργία του χρηματοδοτικού συστή¬ 
ματος», όπως τροποποιήθηκε και ισχύει. 

4. Τις διατάξειςτου άρθρου 1, παρ. 3, του ν. 1283/1982 
(Α' 114) «Για τις προθεσμίες υποβολής αιτήσεων δανει¬ 
οδότησης των σεισμοπλήκτων και τη ρύθμιση άλλων 
θεμάτων». 


5. Τις διατάξειςτου άρθρου 3, παρ. 3, τελευταίο εδάφιο 
του ν. 1266/1982 (Α' 81) «Περί οργάνων ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» όπως συμπληρώθηκε με το άρ¬ 
θρο 25, παρ. 6 του ν. 1418/1984 (Α' 23) «Περί Δημοσίων 
Έργων και ρυθμίσεις συναφών θεμάτων». 

6. Τις διατάξεις των άρθρων 20, 23, 77, 79 και 80 του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (Α' 143), όπως 
ισχύει. 

7. Τις διατάξεις του ν. 3861/2010 (Α' 112) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο Διαδίκτυο "Πρόγραμμα Διαύγεια" 
και άλλες διατάξεις», όπως ισχύει. 

8. Τις διατάξεις του άρθρου 129 του ν. 4199/2013 
(Α' 216) «Δημόσιες υπεραστικές οδικές μεταφορές επι¬ 
βατών - Ρυθμιστική Αρχή Επιβατικών Μεταφορών και 
άλλες διατάξεις». 

9. Τις διατάξεις του π.δ/τος 80/2016 «Ανάληψη υπο¬ 
χρεώσεων από τους Διατάκτες» (Α' 145), όπως ισχύει. 

10. Τις διατάξειςτου π.δ/τος 70/2015 (Α' 114) περί ανα¬ 
σύστασης και μετονομασίας Υπουργείων. 

11. Τις διατάξεις του π.δ/τος 73/2015 (Α' 116) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

12. Την υπ'αριθμ. οικ. 20699/30.03.2015 (Υ.Ο.Δ.Δ./204) 
απόφαση διορισμού του Γενικού Γραμματέα Υποδομών 
του Υπουργείου Οικονομίας, Υποδομών, Ναυτιλίας και 
Τουρισμού. 

13. Τις διατάξεις του π.δ/τος 123/2016 (Α' 208) περί 
ανασύστασης και μετονομασίας Υπουργείων. 

14. Τις διατάξειςτου π.δ/τος 125/2016 (Α' 210) «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών» και τις διατάξεις της υπ'αριθμ. Υ173/04.11.2016 
(Β'3610) απόφαση του Πρωθυπουργού «Σύσταση θέσε¬ 
ων Αναπληρωτών Υπουργών και Υφυπουργών». 

15. Την υπ'αριθμ. Υ197/16.11.2016 (Β' 3722) απόφαση 
του Πρωθυπουργού, όπως τροποποιήθηκε με την υπ' 
αριθμ. Υ226/27.12.2016 (Β' 4233) απόφαση του Πρωθυ¬ 
πουργού «περί ανάθεσης αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης Αλέξανδρο Χα- 
ρίτση», καθώς και την υπ'αριθμ. Υ12/14.03.2018 (Β' 978) 

απόφαση του Πρωθυπουργού «Τροποποίηση απόφασης 
ανάθεσης αρμοδιοτήτων στον Αναπληρωτή Υπουργό 
Οικονομίας και Ανάπτυξης, Αλέξανδρο Χαρίτση». 

16. Τιςδιατάξειςτουπ.δ/τος 142/2017 (Α' 181) «Οργα¬ 
νισμός Υπουργείου Οικονομικών». 

17. Τις διατάξεις του π.δ/τος 141/2017 (ΑΊ80) «Οργα¬ 
νισμός του Υπουργείου Εσωτερικών». 

18. Τις διατάξεις του π.δ/τος 123/2017 (Α' 151) «Ορ¬ 
γανισμός του Υπουργείου Υποδομών και Μεταφορών». 

19. Τις διατάξεις του π.δ/τος 147/2017 (Α' 192) «Ορ¬ 
γανισμός του Υπουργείου Οικονομίας και Ανάπτυξης». 

20. Την υπ'αριθμ. οικ. 78967/03.11.2017 απόφαση του 
υπουργού Υ.ΜΕ. με θέμα «Τοποθέτηση Προϊσταμένων 
Γενικών Διευθύνσεων του Υπουργείου Υποδομών και 
Μεταφορών». 

21. Την υπ' αριθμ. Δ16α/04/773/29.11.1990 (Β' 746) 
κοινή απόφαση του Υπουργού Προεδρίας και του Ανα¬ 
πληρωτή Υπουργού ΠΕ.ΧΩ.Δ.Ε. «περί εξαιρέσεως διοικη¬ 
τικών πράξεων ή εγγράφων από τον κανόνα των τριών 
υπογραφών». 

22. Την υπ'αριθμ. 50148/542/24.06.1992 (Β' 420) κοινή 
απόφαση των Υπουργών Εθν. Οικονομίας, Οικονομικών 
και Βιομηχανίας, Ενέργειας και Τεχνολογίας και Εμπορίου 
«Περιστολή δαπανών Δημοσίου Τομέα». 

23. Την υπ'αριθμ. οικ. 6772/Β9β/19.12.2011 (Β' 3201) 
απόφαση Υφυπουργού Υ.ΜΕ.Δ. «Τιμολόγιο υπολογισμού 
της δαπάνης των εργασιών επισκευής για την αποκατά¬ 
σταση των ζημιών σε κτίρια που έχουν πληγεί από φυ¬ 
σικές καταστροφές (σεισμό, πυρκαγιά, πλημμύρα, κατο¬ 
λίσθηση) και της αντίστοιχης Στεγαστικής Συνδρομής». 

24. Την υπ'αριθμ. οικ. 7791 /Α314/24.09.2014 (Β' 2658) 
απόφαση του Υπουργού Υποδομών, Μεταφορών και 
Δικτύων με θέμα «Καθορισμός Διαδικασίας Ελέγχου Κτι¬ 
ρίων, Ελέγχου Φακέλων Επισκευής και Ανακατασκευής 
Κτιρίων καθώς και εκδίκασης Ενστάσεων, μετά από φυ¬ 
σικές Καταστροφές». 

25. Το υπ' αριθ. 1132/03.08.2017 έγγραφο του Τμή¬ 
ματος Πολιτικής Προστασίας Π.Ε. Έβρου της Αυτ/λούς 
Διεύθυνσης Πολιτικής Προστασίας της Περιφέρειας 
Ανατολικής Μακεδονίας και Θράκης με το οποίο μας 
γνωστοποίησαν τις πλημμύρες και τη χαλαζόπτωση της 
27ης Ιουλίου 2017 σε περιοχές του Δήμου Ορεστιάδας 
της Περιφερειακής Ενότητας Έβρου της Περιφέρειας 
Ανατολικής Μακεδονίας και Θράκης (αριθ. ΔΑ.Ε.Φ.Κ. 
3117/03.08.2017). 

26. Το υπ' αριθ. 1086/17.08.2017 έγγραφο του Τμήμα¬ 
τος Πολιτικής Προστασίας Π.Ε. Έβρου της Αυτ/λούς Διεύ¬ 
θυνσης Πολιτικής Προστασίας της Περιφέρειας Ανατολι¬ 
κής Μακεδονίας και Θράκης με το οποίο διαβιβάστηκε 
συνημμένα στην υπηρεσία μας ονομαστική κατάσταση 
των πληγέντων από το συμβάν του θέματος καθώς και 
πίνακας πορισμάτων των αυτοψιών στα πληγέντα κτίρια 
(αριθ. Δ.Α.Ε.Φ.Κ. 3396/22.08.2017). 

27. Το υπ' αριθ. 1368/09.10.2017 έγγραφο του Τμή¬ 
ματος Πολιτικής Προστασίας Π.Ε. Έβρου της Αυτ/λούς 
Διεύθυνσης Πολιτικής Προστασίας της Περιφέρειας Ανα¬ 
τολικής Μακεδονίας και Θράκης με το οποίο ζητούν να 
οριοθετηθούν οι πληγείσες περιοχές μόνο από χαλαζό¬ 
πτωση (αριθ. Δ.Α.Ε.Φ.Κ. 5483/12.10.2017). 


28. Το υπ' αριθ. 1625/24.11.2017 έγγραφο του Τμή¬ 
ματος Πολιτικής Προστασίας Π.Ε. Έβρου της Αυτ/λούς 
Διεύθυνσης Πολιτικής Προστασίας της Περιφέρειας 
Ανατολικής Μακεδονίας και Θράκης με το οποίο μας 
ενημερώνουν ότι δεν έχουν πληγεί επιχειρήσεις από το 
συμβάν του θέματος (αριθ. Δ.Α.Ε.Φ.Κ. 2020/29.11.2017). 

29. Την υπ'αριθμ. οικ. 20514/18.03.2014 διαπιστωτική 
πράξη του Γενικού Γραμματέα Αποκεντρωμένης Διοί¬ 
κησης Μακεδονίας-Θράκηςγια την έναρξη λειτουργίας 
στην Αποκεντρωμένη Διοίκηση Μακεδονίας-Θράκηςτης 
Υπηρεσίας Αποκατάστασης Σεισμοπλήκτων Βορείου Ελ¬ 
λάδας (Υ.Α.Σ.Β.Ε.) από 17.03.2014 (ΑΔΑ: ΒΙΞΠΟΡ1Υ-ΥΑΩ). 

30. Το υπ' αριθμ. ΔΝΣα/8983/ΦΝ 456ε/08.02.2018 
έγγραφο της Διεύθυνσης Νομοθετικού Συντονισμού 
και Καλής Νομοθέτησης (αριθ. Δ.Α.Ε.Φ.Κ. - Κ.Ε. 1836/ 
14.02.2018). 

31. Την υπ' αριθ. 178/05.02.2018 Εισηγητική Έκθεση 
Δημοσιονομικών Επιπτώσεων της Γενικής Διεύθυν¬ 
σης Οικονομικών Υπηρεσιών της Γενικής Γραμματείας 
ΥΠ.Υ.ΜΕ. του Υπουργείου Υποδομών και Μεταφορών 
(αριθ. Δ.Α.Ε.Φ.Κ. - Κ.Ε. 1664/08.02.2018). 

32. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκουςτων περιοχώντου 
Δήμου Ορεστιάδαςτης Περιφερειακής Ενότητας Έβρου 
της Περιφέρειας Ανατολικής Μακεδονίας και Θράκης 
που επλήγησαν από τη χαλαζόπτωση της 27ης Ιουλίου 
2017. 

33. Το γεγονός ότι η χαλαζόπτωση της 27ης Ιουλίου 
2017 που έπληξε περιοχές του Δήμου Ορεστιάδας της 
Περιφερειακής Ενότητας Έβρου της Περιφέρειας Ανα¬ 
τολικής Μακεδονίας και Θράκης, ορίζεται ως φυσική 
καταστροφή. 

34. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ/τος 63/2005 
(Α' 98) και το γεγονός ότι από τις διατάξεις της παρούσας 
απόφασης προκαλούνται οι ακόλουθες δαπάνες: 

Α) Σε βάροςτου Προγράμματος Δημοσίων Επενδύσε¬ 
ων της ΣΑΕ 069, δαπάνη ύψους€ 571.700 για την παροχή 
Δωρεάν Κρατικής Αρωγής και των εξόδων κίνησης των 
μηχανικών που θα διενεργήσουν αυτοψίες. 

Β) Σε βάρος του λογαριασμού του ν. 128/1975 (Α' 178), 
δαπάνη ύψους € 181.500 για την κάλυψη των τόκων των 
χορηγούμενων δανείων. 

και επειδή, 

από τη χαλαζόπτωση της 27ης Ιουλίου 2017 που έπλη¬ 
ξε περιοχές του Δήμου Ορεστιάδας της Περιφερειακής 
Ενότητας Έβρου της Περιφέρειας Ανατολικής Μακεδο¬ 
νίας και Θράκης προκλήθηκαν εκτεταμένες ζημιές σε 
πολλά κτίρια, αποφασίζουμε: 

Α. ΟΡΙΟΘΕΤΗΣΗ ΠΕΡΙΟΧΩΝ 

ΠΟΥ ΕΧΟΥΝ ΠΛΗΓΕΙ ΑΠΟ ΧΑΛΑΖΟΠΤΩΣΗ 

Α.1 Εφαρμόζουμε αναλόγως τις διατάξεις της από 
28.07.1978 Πράξεως Νομοθετικού Περιεχομένου «Περί 
αποκαταστάσεως ζημιών εκ σεισμών 1978 εις περιοχή Βο¬ 
ρείου Ελλάδος κ.λπ.», η οποία κυρώθηκε, τροποποιήθη¬ 
κε και συμπληρώθηκε με τους νόμους 867/1979 (Α' 24), 
1048/1980 (Α' 101), 1133/1981 (Α' 54) και 1190/1981 

(Α' 203), όπως ορίζεται στο άρθρο 10 του ν. 2576/1998 
(Α' 25) το οποίο τροποποιήθηκε με το άρθρο 84 του 
ν. 4313/2014 (Α' 261) καθώς και τις σχετικές κανονιστι¬ 
κές πράξεις που ισχύουν σή μέρα, για την αποκατάσταση 
των ζημιών που προκλήθηκαν σε κτίρια (εκτός κτιρίων 
που ανήκουν σε επιχειρήσεις δηλ. κτιρίων που ιδιοκτησι¬ 
ακά ανήκουν σε εταιρίες ή σε φυσικά πρόσωπα τα οποία 
ασκούν οικονομική δραστηριότητα σε αυτά), από τη χα¬ 
λαζόπτωση της 27ης Ιουλίου 2017, η οποία ορίζεται ως 
φυσική καταστροφή, και ανήκουν στα διοικητικά όρια 
των Τοπικών Κοινοτήτων Δικαίων και Σπηλαίου της Δη¬ 
μοτικής Ενότητας Τριγώνου του Δήμου Ορεστιάδας της 
Περιφερειακής Ενότητας Έβρου της Περιφέρειας Ανατο¬ 
λικής Μακεδονίας και Θράκης. 

Α.2Το έργο της αποκατάστασης των ζημιών σε κτίρια 
από τη χαλαζόπτωση της 27ης Ιουλίου 2017 που έπληξε 
περιοχές του Δήμου Ορεστιάδας της Περιφερειακής Ενό¬ 
τητας Έβρου της Περιφέρειας Ανατολικής Μακεδονίας 
και Θράκης, αναλαμβάνει η Υπηρεσία Αποκατάστασης 
Σεισμοπλήκτων Βορείου Ελλάδος της Αποκεντρωμένης 
Διοίκησης Μακεδονίας-Θράκης (Υ.Α.Σ.Β.Ε.), η οποία εφε¬ 
ξής στην παρούσα απόφαση θα αποκαλείται «αρμόδια 
υπηρεσία». 

Α.3 Η αρμόδια υπηρεσία, για το έργο της αποκατά¬ 
στασης των ζημιών των κτιρίων, που δεν ανήκουν σε 
επιχειρήσεις, και επλήγησαν από τη χαλαζόπτωση της 
27ης Ιουλίου 2017, δύναται να λάβει υπόψη τιςΤεχνικές 
Εκθέσεις που συντάχθηκαν από μηχανικούς της. 

Β. ΑΠΟΚΑΤΑΣΤΑΣΗ ΚΤΙΡΙΩΝ 

1. ΣΤΕΓΑΣΤΙΚΗ ΣΥΝΔΡΟΜΗ 

Με την παρούσα χορηγείται Στεγαστική Συνδρομή 
(Σ.Σ.) για την αποκατάσταση των ζημιών σε κτίρια που 
έχουν πληγεί από το συμβάν του θέματος, εκτός αυτών 
που ανήκουν σε επιχειρήσεις (δηλ. κτιρίων που ιδιο¬ 
κτησιακά ανήκουν σε εταιρίες ή σε φυσικά πρόσωπα 
τα οποία ασκούν οικονομική δραστηριότητα σε αυτά). 

2. ΠΡΟΘΕΣΜΙΕΣ 

2.1 Ο/Η ιδιοκτήτης/-τρια (ψιλός κύριος, επικαρπωτής 
ή ο/η έχων/-ουσα την πλήρη κυριότητα) ή ο/η διαχει- 
ριστής/-στρια (σε περίπτωση διηρημένης ιδιοκτησίας) 
κτιρίου που έχει πληγεί από τη χαλαζόπτωση του θέ¬ 
ματος, εφόσον επιθυμεί τον έλεγχό του και την έκδοση 
έκθεσης αυτοψίας, πρέπει να υποβάλει στην αρμόδια 
υπηρεσία αίτηση για διενέργεια αυτοψίας στο πληγέν 
κτίριο, εντός προθεσμίας τριών (3) μηνών από τη δημο¬ 
σίευση σε Φ.Ε.Κ. της παρούσας απόφασης. Η αίτηση αυτή 
θα συνοδεύεται από τίτλους ιδιοκτησίας, οδοιπορικό 
σκαρίφημα και φωτογραφίες του πληγέντος κτιρίου. Οι 
φωτογραφίες θα φέρουν το όνομα και την υπογραφή 
του/της ιδιοκτήτη/^τριας. 

2.2 Ο/Η ιδιοκτήτης/-τρια (ψιλός κύριος, επικαρπωτής 
ή ο/η έχων/-ουσα την πλήρη κυριότητα) ή όλοι οι συνι- 
διοκτήτεςΛτριες (σε περίπτωση συνιδιοκτησίας) ή ο/η 
ειδικός διαχειριστής/-στρια (σε περίπτωση διηρημένης 
ιδιοκτησίας όπου απαιτείται από τις ισχύουσες διατά¬ 
ξεις), κτιρίου που έχει πληγεί από τη χαλαζόπτωση του 
θέματος, προκειμένου να καθοριστεί δικαιούχος Στε- 
γαστικής Συνδρομής (Σ.Σ.) για την αποκατάσταση των 


ζημιών, πρέπει να υποβάλει στην αρμόδια Υπηρεσία 
αίτηση με όλα τα απαιτούμενα δικαιολογητικά, όπως 
αυτά ορίζονται σε σχετικές υπουργικές αποφάσεις, για 
έκδοση Άδειας Επισκευής και χορήγησης Στεγαστικής 
Συνδρομής (Σ.Σ.) ή για έκδοση Βεβαίωσης Καθορισμού 
Δικαιούχου Στεγαστικής Συνδρομής για Ανακατασκευή, 
εντός προθεσμίας δώδεκα (12) μηνών απάτη δημοσίευ¬ 
ση σε Φ.Ε.Κ. της παρούσας απόφασης. 

Η παραπάνω προθεσμία μπορεί να παραταθεί με από¬ 
φαση Υπουργού Υποδομών και Μεταφορών και για χρο¬ 
νικό διάστημα έως δύο (2) έτη. 

3. ΟΡΟΙ ΚΑΙ ΠΡΟΫΠΟΘΕΣΕΙΣ ΧΟΡΗΓΗΣΗΣ ΣΤΕΓΑΣΤΙ- 
ΚΗΣ ΣΥΝΔΡΟΜΗΣ 

3.1 Στις περιοχές που οριοθετούνται με την παρούσα 
απόφαση χορηγείται από την αρμόδια υπηρεσία Στε- 
γαστική Συνδρομή (Σ.Σ.) για την επισκευή ή την ανα¬ 
κατασκευή των κτιρίων, (εκτός κτιρίων που ανήκουν σε 
επιχειρήσεις δηλ. κτιρίων που ιδιοκτησιακά ανήκουν σε 
εταιρίες ή σε φυσικά πρόσωπα τα οποία ασκούν οικονο¬ 
μική δραστηριότητα σε αυτά), που έχουν υποστεί βλάβες 
από το συμβάν του θέματος. 

Επισημαίνεται ότι η ως άνω υπολογιζόμενη Σ.Σ. ανακα- 
τασκευής, δύναται να χρησιμοποιηθεί για αυτοστέγαση 
(αγορά έτοιμου ή υπό ανέγερση κτιρίου) ή για αποπερά¬ 
τωση ιδιόκτητου κτιρίου. 

3.2 Δικαιούχοι Σ.Σ. είναι οι ιδιοκτήτεςΛτριες οι οποί- 
οι/-εςτην ημέρα του συμβάντος έχουν την πλήρη ή την 
ψιλή κυριότητα κτιρίων που έχουν υποστεί βλάβες από 
τη χαλαζόπτωση του θέματος και χρήζουν επισκευής ή 
ανακατασκευής. 

3.3 Η Σ.Σ. συνίσταται από 60% Δωρεάν Κρατική Αρω¬ 
γή (Δ.Κ.Α.) που χορηγείται από την αρμόδια Υπηρεσία 
και από 40% Άτοκο Δάνειο (Α.Δ.) που χορηγείται από 
τα πιστωτικά ιδρύματα στους/στις δικαιούχους δανει- 
ολήπτες/-τριες. 

3.4 Σε περίπτωση που στον/στην ίδιο/-α ιδιοκτήτη/- 
τρια ανήκαν την ημέρα του συμβάντος περισσότερες της 
μίας ανεξάρτητες ιδιοκτησίες, Δ.Κ.Α. δικαιούται μόνο για 
μία από αυτές, την οποία επιλέγει ο/η ίδιος/-α με υπεύθυ¬ 
νη δήλωσή του/της. Για τις υπόλοιπες ιδιοκτησίες χορη¬ 
γείται το σύνολο της Σ.Σ. εξολοκλήρου υπό μορφή Α.Δ. 

Κατ' εξαίρεση, Δ.Κ.Α για επισκευή δικαιούται ο/η ιδιο- 
κτήτης/-τρια για περισσότερες της μίας ιδιοκτησίες εφό¬ 
σον για όλες δικαιούται Σ.Σ. για επισκευή.Το σύνολο της 
Δ.Κ.Α. αθροιστικά για όλες τις ιδιοκτησίες, δεν μπορεί να 
υπερβαίνει το μέγιστο ποσό της Δ.Κ.Α. που προκύπτει 
βάσει του ανώτατου ορίου Σ.Σ. για μια ανεξάρτητη ιδιο¬ 
κτησία με βλάβες μόνο σε μη φέροντα στοιχεία (παρ. 6.2 
της παρούσας απόφασης). Σε περίπτωση που το σύνολο 
της Δ.Κ.Α. αθροιστικά για όλες τις ιδιοκτησίες υπερβαίνει 
το προαναφερόμενο ποσό, το επιπλέον ποσό της Δ.Κ.Α. 
θα χορηγείται υπό μορφή Α.Δ.. 

Επίσης εξαιρούνται τα: 

α)κτίρια Ιερών Ναών (όχι ιδιωτικοί Ιεροί Ναοί), Μου¬ 
σουλμανικών Τεμενών και τα 

β) κτίρια κοινωφελούς χρήσης, που ανήκουν στο Δημό¬ 
σιο, Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή 
σε Ευαγή Ιδρύματα, στα οποία χορηγείται Δ.Κ.Α. και Άτο¬ 
κο Δάνειο για όλα τα πληγέντα κτίρια ιδιοκτησίας τους. 

3.5 Για κατοικίες χορηγείται Σ.Σ. επισκευής/ανακατα- 
σκευής με ανώτατο όριο εμβαδού κλειστών χώρων του 
κτιρίου τα 150 τ.μ. ανά ανεξάρτητη ιδιοκτησία. 

Στο προαναφερόμενο ανώτατο όριο εμβαδού κλει¬ 
στών χώρων προσμετρώνται: 

ί) βοηθητικοί χώροι κατοικίας (οικιακές αποθήκες) που 
βρίσκονται εντός του κτιρίου 

Μ) βοηθητικοί χώροι κατοικίας (χώροι υγιεινής και μα¬ 
γειρεία) που βρίσκονται εντός του κτιρίου ή και εκτός, 
αλλά εντός του οικοπέδου 

ϋί) κοινόχρηστοι χώροι που αναλογούν βάσει του πο¬ 
σοστού της ιδιοκτησίας επί του οικοπέδου. 

3.6 Για Ιερούς Ναούς, χορηγείται Σ.Σ. επισκευής/ανα- 
κατασκευής για το εμβαδόν των κλειστών χώρων του 
κτιρίου. 

3.7 Για κωδωνοστάσια και μιναρέδες χορηγείται Σ.Σ. 
επισκευής/ανακατασκευής για το εμβαδό που προκύπτει 
από το γινόμενο του εμβαδού κάτοψης του κωδωνο¬ 
στασίου ή του μιναρέ με το αποτέλεσμα της διαίρεσης 
του ύψους του κωδωνοστασίου ή του μιναρέ (Η) με 
ύψος Γι=3,00μ.. Το ύψος ορίζεται ως η απόσταση από 
την έδραση του κωδωνοστασίου ή του μιναρέ (συμπερι¬ 
λαμβανομένου τυχόν υπογείου) έως το ανώτατο σημείο 
της πλάκας επικάλυψης/τρούλου αυτού. 

3.8 Για κτίρια κοινωφελούς χρήσης, που ανήκουν στο 
Δημόσιο, Ν.Π.Δ.Δ., Ο.Τ.Α. ή σε Κοινωφελή ή σε Φιλανθρω¬ 
πικά ή σε Ευαγή Ιδρύματα, χορηγείται Σ.Σ. επισκευής/ 
ανακατασκευής για το εμβαδόν των κλειστών χώρων 
του κτιρίου. 

3.9 Για αποθήκες (εκτόςτων οικιακών αποθηκών που 
αναφέρονται στην παρ. 3.5ί του κεφ. 3 της παρούσας 
απόφασης καθώς και των επαγγελματικών αποθηκών), 
στάβλους και αγροικίες εποχιακής χρήσης, χορηγείται 
Σ.Σ. επισκευής/ανακατασκευής με ανώτατο όριο εμβα¬ 
δού κλειστών χώρων του κτιρίου τα 150 τ.μ. ανά ανε¬ 
ξάρτητη ιδιοκτησία. 

3.10 Για κτίρια επαγγελματικής χρήσης, κτηνοτροφικές 
μονάδες και επαγγελματικές αποθήκες, εάν το εμβαδόν 
του κτιρίου είναι πάνω από 150 τ.μ. (προσμετρούνται οι 
κοινόχρηστοι χώροι που αναλογούν βάσει του ποσο¬ 
στού της ιδιοκτησίας επί του οικοπέδου) θα διαιρείται 
σε τμήματα των 150 τ.μ. Το προκύπτον τελικώς, μετά την 
ως άνω διαίρεση, υπόλοιπο τμήματος, αν έχει εμβαδόν 
μέχρι και 50 τ.μ. θα αμελείται, ενώ αν έχει εμβαδόν πάνω 
από 50 τ.μ., τότε θα χορηγείται Σ.Σ. επισκευής/ανακατα- 
σκευής ανάλογα με το εμβαδόν του. 

Κάθε τμήμα με εμβαδόν 150 τ.μ. αντιμετωπίζεται ως 
ιδιοκτησία ανεξάρτητη. Ως εκ τούτου για το πρώτο τμήμα 
η Σ.Σ. θα αποτελείται κατά 60% από Δ.Κ.Α. και κατά 40% 
από Α.Δ., ενώ για τα υπόλοιπα τμήματα μόνο από Α.Δ. 

3.11 Για κλειστούς χώρους στάθμευσης (ρθΐΊάης), 
χορηγείται Σ.Σ. επισκευής/ανακατασκευής με ανώτατο 
όριο εμβαδού κλειστών χώρων του κτιρίου τα 150 τ.μ. 

3.12 Για κτίρια, τα οποία είναι χαρακτηρισμένα διατη¬ 
ρητέα σύμφωνα με το Φ.Ε.Κ. δημοσίευσης της απόφασης 
χαρακτηρισμού ή είχε αρχίσει η διαδικασία χαρακτηρι¬ 
σμού τους πριν την ημέρα της χαλαζόπτωσης, χορηγείται 
Σ.Σ. ως ακολούθως: 

α) Για κτίρια, που έχει χαρακτηριστεί διατηρητέα 
μόνο η όψη, χορηγείται Σ.Σ. με ανώτατο όριο εμβαδού 


κλειστών χώρων του κτιρίου τα 150 τ.μ. ανά ανεξάρτητη 
ιδιοκτησία. 

β) Για κτίρια, που είναι χαρακτηρισμένα διατηρητέα 
στο σύνολό τους, χορηγείται Σ.Σ. για το σύνολο του εμ¬ 
βαδού των κλειστών χώρων του κτιρίου. 

3.13 Στις περιπτώσεις που δε χορηγείται στο/-η δικαι¬ 
ούχο δάνειο από πιστωτικό ίδρυμα ή ο/η ίδιος/-α δεν 
επιθυμεί τη λήψη του, δύναται να λάβει μόνο τη Δ.Κ.Α. 
από την αρμόδια Υπηρεσία. 

3.14 Δε χορηγείται Στεγαστική Συνδρομή στις ακό¬ 
λουθες περιπτώσεις: 

α) σε κτίρια που κατά την ημέρα της χαλαζόπτωσης 
ήταν εγκαταλειμμένα κατά την κρίση της αρμόδιας Υπη¬ 
ρεσίας. 

Εγκαταλειμμένο κτίριο, είναι το κτίριο το οποίο παρου¬ 
σιάζει εμφανή στοιχεία εγκατάλειψης όπως π.χ. έλλειψη 
στέγης, έλλειψη εξωτερικών κουφωμάτων, βλάβες στα 
δομικά στοιχεία (στέγη, πατώματα κ.λπ.), που εμφανώς 
προϋπήρχαν της χαλαζόπτωσης και οφείλονται σε από¬ 
λυτη εγκατάλειψη. 

Προκειμένου να γίνει άρση του χαρακτηρισμού του 
εγκαταλελειμμένου πρέπει το κτίριο να ήταν στοιχειω¬ 
δώς κατοικήσιμο πριν το συμβάν και ο/η ιδιοκτήτης/-τρια 
να προσκομίσει στοιχεία που ενισχύουν την άρση του 
εγκαταλειμμένου, όπως δηλώσεις (Ε1), (Ε2), (Ε9), Βεβαιώ¬ 
σεις Οργανισμών Κοινής Ωφελείας (Ο.Κ.Ω.) των τελευταί¬ 
ων τριών (3) προηγούμενων ετών από τη χαλαζόπτωση. 

β) σε κτίρια πρόχειρης κατασκευής (π.χ. κτίρια από 
φύλλα λαμαρίνας, φύλλα μοριοσανίδας, κ.λπ.). 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες/-τριεςτων κτιρίων που χαρακτηρίζονται από 
την αρμόδια Υπηρεσία ως: 
α) Επικινδύνως ετοιμόρροπα (Ε.Ε.) 
β) Ολοσχερώς κατεστραμμένα - κατεδαφιστέα 
γ) Δομημένα από Ευτελή Υλικά (Ε.Υ.) (ωμοπλίνθους ή 
μη διαμορφωμένους λίθους μικρής διατομής με συνδε¬ 
τικό υλικό αργιλώδες) τα οποία δεν έχουν χαρακτηρισθεί 
Ε.Ε. αλλά οι ζημιές που προκλήθηκαν από τη χαλαζό¬ 
πτωση δεν επιδέχονται, σύμφωνα με την κρίση της αρ¬ 
μόδιας Υπηρεσίας, ουσιαστική αποκατάσταση, δηλαδή 
επισκευή που να εξασφαλίζει την αναγκαία αντισεισμική 
αντοχή τους. 

δ) Κτίρια που υπέστησαν ολοσχερή κατάρρευση από 
τη χαλαζόπτωση ή κατεδαφίστηκαν αμέσως μετά από 
αυτήν, με εντολή Δημόσιας ή Δημοτικής Αρχής για λό¬ 
γους δημόσιας ασφάλειας, χωρίς να έχουν εκδοθεί, από 
την αρμόδια Υπηρεσία, Εκθέσεις Αυτοψίας Ολοσχερούς 
Καταστροφής Κτιρίων από Χαλαζόπτωση, εφόσον: 

ί. Ο/Η ενδιαφερόμενος/-η έχει υποβάλει εμπρόθεσμα 
(κατά την παρ. 2 του κεφ. Β της παρούσας απόφασης) αί¬ 
τηση στην αρμόδια Υπηρεσία για το συγκεκριμένο κτίριο. 

ϋ. Υπάρχουν παραστατικά στοιχεία διαπίστωσης της 
ύπαρξης του κτιρίου (π.χ. φωτογραφίες, αεροφωτογρα¬ 
φίες), διαπίστωσης του εμβαδού και της χρήσης του (π.χ. 
οικοδομική άδεια, συμβόλαια, αποδείξεις Ο.Κ.Ω., Ε9). 

ϋί. Υπάρχουν στοιχεία ότι το κτίριο δεν ήταν εγκατα- 
λελειμμένο (π.χ. αποδείξεις Ο.Κ.Ω. ή Δημοτικών ή Κοινο¬ 
τικών Τελών, Ε1, Ε2, κ.λπ.). 

ιν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς απο¬ 
τροπή άμεσου κινδύνου μετά τη χαλαζόπτωση ή προσκο¬ 
μίζεται Βεβαίωση ότι το κτίριο κατέρρευσε από αυτήν, 
ε) Υπέρμετρης δαπάνης επισκευής (ασύμφορα) 

4.2 Η ανακατασκευή των κτιρίων που έχουν υποστεί 
βλάβες από τη χαλαζόπτωση του θέματος, γίνεται στο 
οικόπεδο που υπήρχε το πληγέν κτίριο ή σε άλλο οικό¬ 
πεδο ιδιοκτησίας του/της δικαιούχου εντός της ίδιας 
Δημοτικής Ενότητας. Σε περίπτωση που το οικόπεδο 
του/της δικαιούχου ρυμοτομείται ή δεν μπορεί να κα¬ 
τασκευαστεί το νέο κτίριο εντός αυτού για οποιαδήποτε 
νόμιμη αιτία, μπορεί να κατασκευαστεί το νέο κτίριο σε 
άλλο ιδιόκτητο οικόπεδο του/της δικαιούχου εντός της 
ίδιας Περιφερειακής Ενότητας. 

4.3 Χορηγείται Σ.Σ. ανακατασκευής, σύμφωνα με τους 
όρους και περιορισμούς που καθορίζονται στην παρ.3 
του κεφ. Β της παρούσας απόφασης, ως ακολούθως: 

α) Για κατοικίες και όσοι χώροι προσαρτώνται σε αυτήν 
σύμφωνα με την παρ. 3.5 της παρούσας απόφασης, το 
ποσό των € 1000 ανά τ.μ. 
β) Για Ιερούς Ναούς, το ποσό των € 850 ανά τ.μ. 
γ) Για κωδωνοστάσια και μιναρέδες, το ποσό των € 
400 ανά τ.μ. 

δ) Για κτίρια επαγγελματικής χρήσης, το ποσό των € 
500 ανά τ.μ. 

ε) Για κτίρια κοινωφελούς χρήσης, που ανήκουν στο 
Δημόσιο, Ν.Π.Δ.Δ., Ο.Τ.Α. ή σε Κοινωφελή ή σε Φιλανθρω¬ 
πικά ή σε Ευαγή Ιδρύματα, το ποσό των € 500 ανά τ.μ. 

στ) Για κτηνοτροφικές μονάδες και επαγγελματικές 
αποθήκες το ποσό των € 400 ανά τ.μ. 

ζ) Για αποθήκες, στάβλους, αγροικίες εποχιακής χρή¬ 
σης καθώς και κλειστούς χώρους στάθμευσης (ρβιΊςίηςι) 
το ποσό των € 300 ανά τ.μ. 

η) Για υπόγειους χώρους, όπως αυτοί ορίζονται από 
τον Ν.Ο.Κ., χορηγείται ποσό Σ.Σ. που αντιστοιχεί στο 70% 
της εκάστοτε ισχύουσας τιμής μονάδας για ανακατα¬ 
σκευή ανάλογα με τη χρήση τους. 

θ) Για κτίρια που η κατασκευή τους δεν είχε ολοκλη¬ 
ρωθεί μέχρι την ημέρα της χαλαζόπτωσης, χορηγείται 
Σ.Σ. ανάλογα με το ποσοστό των εργασιών που είχαν 
εκτελεστεί, βάσει πίνακα της Δ.Α.Ε.Φ.Κ.-Κ.Ε. 

ι) Για ΡίΙοΐΨ (η οποία συμπεριλαμβάνεται στους κοινό¬ 
χρηστους χώρους), χορηγείται ποσό Σ.Σ. που αντιστοιχεί 
στο 30% της εκάστοτε ισχύουσας τιμής μονάδας για ανα¬ 
κατασκευή ανάλογα με τη χρήση του κτιρίου. 

ια) Για κατασκευές βοηθητικής χρήσης στο δώμα οι¬ 
κοδομών (οι οποίες συμπεριλαμβάνονται στους κοινο¬ 
χρήστους χώρους π.χ. απολήξεις κλιμακοστασίων, ανελ¬ 
κυστήρων κ.λπ.), χορηγείται ποσό Σ.Σ. που αντιστοιχεί 
στο 50% της εκάστοτε ισχύουσας τιμής μονάδας για 
ανακατασκευή ανάλογα με τη χρήση του κτιρίου 
ιβ) Γ ια κτίρια, τα οποία είναι χαρακτηρισμένα διατηρη¬ 
τέα σύμφωνα με το Φ.Ε.Κ. δημοσίευσης της απόφασης 
χαρακτηρισμού ή είχε αρχίσει η διαδικασία χαρακτηρι¬ 
σμού τους πριν την ημέρα της χαλαζόπτωσης και κρί- 
νονται κατεδαφιστέα και εφόσον μετά την κατεδάφιση 
του κτιρίου δεν αίρεται ο χαρακτηρισμός του ως διατη¬ 
ρητέου, χορηγείται Σ.Σ. ως ακολούθως: 


ί) Για κτίρια, που έχει χαρακτηριστεί διατηρητέα μόνο η 
όψη, χορηγείται Σ.Σ. ανακατασκευής της όψης με χρήση 
του τιμολογίου επισκευής της υπηρεσίας για διατηρητέα 
κτίρια και ανακατασκευής του υπολοίπου κτιρίου με τις 
τιμές που ισχύουν για την αντίστοιχη κατηγορία κτιρίου, 
όπως αναφέρονται στις σχετικές παραγράφους. 

ϋ) Για κτίρια, που είναι χαρακτηρισμένα διατηρητέα 
στο σύνολό τους, οι προαναφερόμενες τιμές Σ.Σ. ανα¬ 
κατασκευής προσαυξάνονται κατά 20%, ανάλογα με τη 
χρήση των κτιρίων. 

4.4 Ο/Η δικαιούχος, προκειμένου να του/της χορηγη¬ 
θεί το σύνολο της Σ.Σ., υποχρεούται να ανακατασκευάσει 
κτίριο εμβαδού τουλάχιστον ίσο με το 75% του εμβαδού 
(ή του όγκου σε περιπτώσεις επαγγελματικών χώρων) με 
βάση το οποίο υπολογίστηκε η Σ.Σ. 

Στην περίπτωση που το ανακατασκευαζόμενο κτίριο 
έχει εμβαδόν μικρότερο του προαναφερόμενου εμβα¬ 
δού, η Σ.Σ. θα υπολογίζεται αναλογικά ως προς το εμβα¬ 
δόν για το οποίο η Σ.Σ. θα χορηγείτο ολόκληρη. 

5. ΑΥΤΟΣΤΕΓΑΣΗ 

5.1 Εγκρίνεται όπως η Σ.Σ. για ανακατασκευή κτιρίου 
που έχει υποστεί βλάβες από το συμβάν του θέματος 
να χρησιμοποιηθεί από τον δικαιούχο για αυτοστέγαση 
(αγορά έτοιμου ή υπό ανέγερση κτιρίου). Το αγοραζό¬ 
μενο κτίριο θα πρέπει: 

α) να είναι εντός της ίδιας Δημοτικής Ενότητας που 
βρίσκεται το πληγέν κτίριο 

β) να είναι νομίμως υφιστάμενο προ του 1955 ή να 
έχει κατασκευαστεί με οικοδομική άδεια η οποία έχει 
υλοποιηθεί, 

γ) να μην έχει κριθεί ακατάλληλο προς χρήση, από την 
αρμόδια Υπηρεσία, για το ίδιο συμβάν. Επισημαίνεται ότι: 

• Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων-γιαγιάδων 
και εγγονών. 

• Στις περιπτώσεις που το κτίριο στο οποίο πραγματο¬ 
ποιείται η αυτοστέγαση είναι προ του 1955, η στατική 
επάρκεια του κτιρίου θα πρέπει να βεβαιώνεται από δύο 
ιδιώτες Πολιτικούς Μηχανικούς. 

• Για να χορηγηθεί ολόκληρο το ποσό της υπολογιζό¬ 
μενης Σ.Σ., το νέο κτίριο θα πρέπει να έχει εμβαδό ίσο 
τουλάχιστον με το 75% του εμβαδού που υπολογίστηκε 
η Σ.Σ. Στις περιπτώσεις που το εμβαδόν του νέου κτιρίου 
είναι μικρότερο του προαναφερόμενου εμβαδού, η Σ.Σ. 
θα υπολογίζεται αναλογικά ως προς το εμβαδόν για το 
οποίο η Σ.Σ. θα χορηγείτο ολόκληρη. 

• Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμημα 
καθώς και την αντικειμενική αξία του ακινήτου. 

5.2 Εγκρίνεται όπως η Σ.Σ. για ανακατασκευή κτιρίου 
που έχει υποστεί βλάβες από το συμβάν του θέματος 
να χρησιμοποιηθεί για αποπεράτωση ιδιόκτητου κτιρί¬ 
ου που βρίσκεται είτε στο ίδιο οικόπεδο που υπήρχε το 
πληγέν κτίριο ή σε άλλο οικόπεδο ιδιοκτησίας του/της 
δικαιούχου εντός της ίδιας Δημοτικής Ενότητας. Στην 
περίπτωση που το οικόπεδο του/της δικαιούχου ρυμο- 
τομείται ή δεν μπορεί να κατασκευαστεί το νέο κτίριο 
εντός αυτού για οποιαδήποτε νόμιμη αιτία, μπορεί να 
αποπερατώσει άλλο ιδιόκτητο κτίριο σε άλλο ιδιόκτητο 

οικόπεδο εντός της Περιφερειακής Ενότητας, που βρι¬ 
σκόταν το πληγέν κτίριο. Επισημαίνεται ότι η Σ.Σ. χο¬ 
ρηγείται ανάλογα με το ποσοστό των εργασιών που 
υπολείπονται για την αποπεράτωση του κτιρίου, βάσει 
πίνακα της Δ.Α.Ε.Φ.Κ. - Κ.Ε. 

6. ΕΠΙΣΚΕΥΕΣ ΚΤΙΡΙΩΝ 

Χορηγείται Σ.Σ. επισκευής σύμφωνα με τους όρους και 
περιορισμούς που καθορίζονται στην παρ. 3 του κεφ. Β 
της παρούσας απόφασης, ως ακολούθως: 

6.1 Εκδίδεται Άδεια Επισκευής και χορηγείται Σ.Σ. 
ανάλογα με τις ζημιές που παρουσιάζει το κτίριο και 
σύμφωνα με το Τιμολόγιο Επισκευών της Δ.Α.Ε.Φ.Κ.- 
Κ.Ε., το οποίο έχει εγκριθεί με τη με αριθ. οικ. 6772/ 
Β9β/19.12.2011 (Φ.Ε.Κ. 3201/Β/30.12.2011) Απόφαση 
Υφυπουργού Υ.ΜΕ.ΔΙ. 

Η μελέτη επισκευής συντάσσεται από ιδιώτη μηχα¬ 
νικό και εκδίδεται άδεια επισκευής (για το σύνολο του 
κτιρίου). 

6.2 Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες μόνο σε μη φέροντα στοιχεία 
(βλάβες για τις οποίες δεν απαιτείται επανυπολογισμός 
των στοιχείων) καθορίζεται σε € 150 ανά τ.μ. ανεξάρτη¬ 
της ιδιοκτησίας, ανεξαρτήτως χρήσης. 

Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέρο¬ 
ντα στοιχεία, καθορίζεται σε € 350 ανά τ.μ. ανεξάρτητης 
ιδιοκτησίας, ανεξαρτήτως χρήσης. 

Επισημαίνεται ότι η Σ.Σ. επισκευής δεν μπορεί να υπερ¬ 
βαίνει τη Σ.Σ. ανακατασκευής του κτιρίου σε περίπτωση 
που αυτό ανακατασκευαζόταν. 

6.3 Για κτίρια που είναι χαρακτηρισμένα διατηρητέα 
στο σύνολό τους σύμφωνα με το Φ.Ε.Κ. δημοσίευσης της 
απόφασης χαρακτηρισμού ή είχε αρχίσει η διαδικασία 
χαρακτηρισμού τους πριν την ημέρα της χαλαζόπτω¬ 
σης, το ανώτατο όριο της χορηγούμενης Σ.Σ. της παρ. 

6.2 του κεφ. Β της παρούσας απόφασης, προσαυξάνεται 
κατά 20%. 

6.4 Εφόσον απαιτείται, θα χορηγείται πρόσθετη Σ.Σ. 
(Δ.Κ.Α. και Α.Δ.) στην ήδη εγκεκριμένη Σ.Σ. επισκευής του 
πληγέντος κτιρίου, στις παρακάτω περιπτώσεις: 

• για αντικατάσταση ηλιακού θερμοσίφωνα, το ποσό 
των € 650 

• για επισκευή ηλιακού θερμοσίφωνα, το ποσό των 
€400 

6.5 Οι ιδιοκτήτες/-τριες των πληγέντων κτιρίων μπο¬ 
ρούν να χρησιμοποιήσουν τη Σ.Σ., που αναλογεί στην 
επισκευή του πληγέντος κτιρίου, για ανακατασκευή ή 
αυτοστέγαση ή αποπεράτωση με τους περιορισμούς 
που τίθενται στα προηγούμενα, εφόσον κατεδαφίσουν 
το κτίριο με δικές τους δαπάνες. 

6.6 Ειδικότερα γιατην αποκατάσταση ζημιών σε κτιρια- 
κές εγκαταστάσεις επιχειρήσεων και επαγγελματικών χώ¬ 
ρων η Σ.Σ. επιτρέπεται να χορηγηθεί, με τους ίδιους όρους 
και στους μισθωτές ή σε όσους έχουν από οποιαδήποτε 
νόμιμη αιτία, αποδεδειγμένα τη νομή ή τη χρήση των εν 
λόγω χώρων, εφόσον δεν έχει υποβληθεί σχετική αίτη¬ 
ση, εκ μέρους των ιδιοκτητών μέσα σε 45 ημέρες από τη 
δημοσίευση στην Εφημερίδα της Κυβερνήσεως της κοι¬ 
νής υπουργικής απόφασης οριοθέτησης της πληγείσας 


περιοχής από τον ανεμοστρόβιλο. Μετά την πάροδο των 
45 ημερών το δικαίωμα υποβολής αίτησης για χορήγη¬ 
ση Σ.Σ. μπορεί να ασκηθεί και από τον/την ενοικιαστή/- 
τρια για λογαριασμό του/της αμελούς ιδιοκτήτη/-τριας. 
Σε κάθε περίπτωση, η υποχρέωση για την καταβολή των 
δόσεων του δανείου βαρύνει τον/την ιδιοκτήτη/-τρια. 

7. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
(Σ.Σ.) 

7.1 Ανακατασκευή ή αυτοστέγαση ή αποπεράτωση 
κτιρίου 

7.1.1 Το ποσό της Σ.Σ. για ανακατασκευή κτιρίου ή 
αυτοστέγαση (εφόσον αγοράζεται κτίριο υπό ανέγερ¬ 
ση) χορηγείται από την αρμόδια Υπηρεσία σε τρεις ισό¬ 
ποσες δόσεις η πρώτη από τις οποίες καταβάλλεται με 
την Έγκριση χορήγησης Στεγαστικής Συνδρομής και οι 
επόμενες δύο ανάλογα με την πρόοδο των εργασιών 
στην οικοδομή. 

Το ποσό της Σ.Σ. για αποπεράτωση κτιρίου, χορηγείται 
από την αρμόδια Υπηρεσία σε δύο ισόποσες δόσεις, η 
πρώτη από τις οποίες καταβάλλεται με την Έγκριση χο¬ 
ρήγησης Στεγαστικής Συνδρομής και η δεύτερη με την 
ολοκλήρωση των εργασιών στην οικοδομή. 

7.1.2 Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίριο, χορηγείται εφάπαξ, με την προ¬ 
σκόμιση οριστικού συμβολαίου αγοράς και πιστοποιη¬ 
τικού μεταγραφής. 

Στις παραπάνω περιπτώσεις απαιτείται, η κατεδάφιση 
του πληγέντος κτιρίου με μέριμνα του/της ιδιοκτήτη/- 
τριας. 

7.2 Επισκευή κτιρίου 

Το ποσό της Σ.Σ. για επισκευή κτιρίου, χορηγείται σε 
δύο ισόποσες δόσεις, η πρώτη από τις οποίες καταβάλλε¬ 
ται μετην έκδοση τηςΆδειας Επισκευής και η δεύτερη με 
την περαίωση των εργασιών, εκτός από τις περιπτώσεις 
που το εγκεκριμένο ποσό είναι μέχρι € 5.000, οπότε θα 
χορηγείται εφάπαξ. 

Σε κάθε περίπτωση, οι δικαιούχοι Σ.Σ. υποχρεούνται 
μετά την ολοκλήρωση των εργασιών αποκατάστασης 
των κτιρίων τους, να υποβάλλουν αίτηση στην αρμόδια 
Υπη ρεσία για χορήγηση Βεβαίωσης Περαίωσης Εργασι¬ 
ών, εντός του χρόνου ισχύος της αδείας. 

8. ΝΕΟΙ ΚΤΗΤΟΡΕΣ 

Δύνανται να καθοριστούν δικαιούχοι Στεγαστικής Συν¬ 
δρομής (Σ.Σ.) οι νέοιΛες κτήτορες που απέκτησαν την 
πλήρη ή ψιλή κυριότητα των κτιρίων μετά το συμβάν 
του θέματος, ασχέτως του τρόπου αποκτήσεως αυτών. 

Στις περιπτώσεις που ο/η προκάτοχος έχει κριθεί δι¬ 
καιούχος Στεγαστικής Συνδρομής θα πρέπει στη συμ¬ 
βολαιογραφική πράξη να μεταβιβάζεται το δικαίωμα 
της Στεγαστικής Συνδρομής (εξαιρείται η περίπτωση της 
κληρονομικής διαδοχής). 

Επισημαίνεται ότι στις περιπτώσεις αγοραπωλησίας 
απαιτείται η συμβολαιογραφική πράξη να γίνει εντός 
προθεσμίας δώδεκα (12) μηνών από τη δημοσίευση σε 
Φ.Ε.Κ. της παρούσας απόφασης. 

Δωρεάν Κρατική Αρωγή (Δ.Κ.Α.) δικαιούται ο/η νέος/-α 
κτήτορας εφόσον: 

α) ο/η προκάτοχος του κτιρίου δικαιούταν να λάβει 
Δ.Κ.Α. για αυτό 

και β) ο/η νέος/-α κτήτορας δικαιούται να λάβει Δ.Κ.Α. 
για το κτίριο σαν να ήταν στην ιδιοκτησία του/της την 
ημέρα της χαλαζόπτωσης. 

9. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ. καθορίζονται οι 
δυσπρόσιτες περιοχές (περιοχές στις οποίες δυσχεραί- 
νεται σε μεγάλο βαθμό η προσκόμιση των υλικών και 
των μηχανημάτων για την εκτέλεση των οικοδομικών 
εργασιών) και σε αυτές δίνεται προσαύξηση 20% στις 
προαναφερόμενες τιμές Σ.Σ. 

10. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

11. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗ¬ 
ΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανα- 
κατασκευής κτιρίου ορίζεται σε δεκαπέντε (15) χρόνια, 
η δε εξόφλησή τους θα πραγματοποιηθεί σε ισόποσες 
εξαμηνιαίες ή ετήσιες χρεολυτικές δόσεις, η πρώτη από 
τις οποίες θα καταβληθεί είκοσι τέσσερις (24) μήνες μετά 
την υπογραφή της δανειστικής σύμβασης. 

Η συνολική διάρκεια των δανείων επισκευής ή ανα- 
κατασκευής διατηρητέων κτιρίων ορίζεται σε είκοσι 
πέντε (25) χρόνια, η δε εξόφλησή τους θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά την υπογραφή της δανειστικής 
σύμβασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου εξάμηνης διάρκειας της 
εκάστοτε τελευταίας εκδόσεως που χρονικά προηγείται 
της έναρξης κάθε περιόδου εκτοκισμού των δανείων, 
προσαυξημένο κατά δύο (2) ποσοστιαίες μονάδες, 
χωρίς άλλη προσαύξηση για προμήθεια κτλ, επιδοτού¬ 
μενο κατά 100% από τον λογαριασμό του ν. 128/1975 
(Α' 178). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

12. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγοράζε¬ 
ται από το προϊόν του ατόκου δανείου ή αντ'αυτού επί 
άλλου ακινήτου που τυχόν προσφέρεται από τον δανει- 
ολήπτη/-τρια, εφόσον η αξία του ακινήτου καλύπτει το 
ασφαλιζόμενο δάνειο. 

Η υποθήκη μπορεί επίσης να μεταφέρεται εκ των υστέ¬ 
ρων σε άλλο ακίνητο αντίστοιχης αξίας. 


12 Για ποσά μέχρι € 10.000 δεν απαιτείται εγγραφή 
υποθήκης. 

Τα Πιστωτικά Ιδρύματα δύναται να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από τη χαλαζόπτωση και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς διασφάλιση του δανείου. Είναι δυνατή 
η υποθήκευση αστικού ακινήτου της αρμόδιας Μητρό¬ 
πολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες διατάξεις. 

13. ΜΗ ΤΗΡΗΣΗ ΟΡΩΝ 

13.1 Με ειδικό όρο των οικείων δανειστικών συμβά¬ 
σεων, θα καθορίζεται ρητά ότι, σε περίπτωση υποβο¬ 
λής από τους δικαιούχους δανείων ή τους/τις νέους/-ες 
κτήτορες, ανακριβών δηλώσεων ή σε περίπτωση μη 
εκπλήρωσης των υποχρεώσεων, που θα αναλάβουν με 
όσα προβλέπονται στην παρούσα απόφαση (π.χ. έκδοση 
βεβαίωσης περαίωσης εργασιών) και γενικά στις διατά¬ 
ξεις που αφορούν στην αποκατάσταση των πληγέντων 
κτιρίων, θα υπόκεινται πέρα από τις νόμιμες κυρώσεις 
και στις ακόλουθες αθροιστικά: 

α) Κήρυξη ολοκλήρου του ποσού του δανείου ληξι¬ 
πρόθεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ) Επιστροφή του ποσού των επιδοτούμενων τόκων 
των δανείων που είχαν καταβληθεί εντόκως, με το ισχύον 
επιτόκιο υπερημερίας. 

13.2 Το ποσό τηςΔ.Κ.Α., σε περίπτωση υποβολής από 
τους/τις δικαιούχους ή νέους/-ες κτήτορες ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων που θα αναλάβουν με βάση όσα προβλέπονται 
στην παρούσα απόφαση (π.χ. έκδοση βεβαίωσης περαί¬ 
ωσης εργασιών) και γενικά στις διατάξεις που αφορούν 
στην αποκατάσταση των πληγέντων κτιρίων, θα επιστρέ- 
φεται εντόκως με επιτόκιο υπερημερίας το κοινώς ισχύον 
για κάθε περίπτωση υπερημερίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 18 Απριλίου 2018 

Οι Υπουργοί 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Υποδομών 
και Μεταφορών 

ΧΡΗΣΤΟΣ ΣΠΙΡΤΖΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ451/26.04.2018 


=τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννβΙιπΐ35ΐβΓ.βΙ@θΐ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.9ΐ7 Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ϊβχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ.9 1. 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9ΐ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐη3$ΐ6ΐ < .6ΐ@6ΐ.9ΐ ι 

Πληροφορίες για γενικό πρωτόκολλο 
και αλληλογραφία: 9Γ3ηππ3ΐ6Ϊ3@6ΐ.9*' 























